pythainlp/thaigov-v2-corpus-22032023 huggingface dataset:
วันเสาร์ที่ 23 เมษายน 2565
รัฐบาลเตรียมพร้อมเปิดเทอมรับมือโควิด จัดระบบดูแลเด็กเล็กป่วยรุนแรง ฉีดเข็มกระตุ้นเด็กมัธยมเริ่ม 9 พ.ค.
รัฐบาลเตรียมพร้อมเปิดเทอมรับมือโควิด จัดระบบดูแลเด็กเล็กป่วยรุนแรง ฉีดเข็มกระตุ้นเด็กมัธยมเริ่ม 9 พ.ค.
วันที่ 23 เมษายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า การแพร่ระบาดของเชื้อไวรัสโควิด19 สายพันธุ์โอไมครอน ทำให้มีจำนวนผู้ติดเชื้อที่เป็นเด็กเพิ่มมากขึ้นอย่างมาก และในระลอกเดือนมกราคมที่ผ่านมา พบว่า มากกว่าครึ่งหนึ่งของเด็กที่เสียชีวิตจากโควิด19 เป็นเด็กที่อายุต่ำกว่า 5 ปี ซึ่งกลุ่มนี้ยังไม่มีวัคซีนฉีด จึงขอให้ผู้ปกครองฉีดวัคซีนเพื่อลดการนำเชื้อสู่ลูกหลาน ขณะที่ รัฐบาลได้จัดระบบดูแลผู้ป่วยเด็กเล็กไว้พร้อมแล้ว รวมถึงเตรียมการฉีดวัคซีนเข็มกระตุ้นให้กับเด็กระดับมัธยม ช่วงอายุ 12-17 ปี ผ่านระบบสถานศึกษาเริ่มพฤษภาคม และสถานพยาบาลเริ่มได้ทันที
นางสาวรัชดา กล่าวต่อถึงการป้องกันดูแลกลุ่มเด็ก ดังนี
1.เด็กเล็ก 0-5 ปี ที่ติดเชื้อและมีโรคอื่นร่วม กระทรวงสาธารณสุขได้จัดระบบพร้อมให้การรักษาที่โรงพยาบาล ทุกเขตสุขภาพเตรียมความพร้อมเรื่องเตียง บุคลากร และระบบส่งตัวเพื่อรองรับการเพิ่มขึ้นของผู้ป่วยเด็กที่มีอาการรุนแรง
2.เร่งรัดการฉีดวัคซีนในกลุ่มอายุ 5-11 ปี ผ่านระบบสถานศึกษา
3.ฉีดวัคซีนเข็มกระตุ้นในกลุ่ม 12-17ปี ซึ่งคณะอนุกรรมการสร้างเสริมภูมิคุ้มกันโรค แนะนำให้เด็กกลุ่มนี้ที่ได้รับวัคซีน 2 เข็ม เข้ารับวัคซีน Pfizer เข็มกระตุ้นเป็นเข็มที่ 3 ขนาดโดสปกติ หรือ ครึ่งโดส มีระยะห่างจากเข็มที่ 2 เป็นระยะเวลาตั้งแต่ 4-6 เดือน ขึ้นไป โดยให้เป็นไปตามความสมัครใจของผู้ปกครองและเด็ก
กระทรวงสาธารณสุขได้จัดการให้บริการ คือ 1) การฉีดผ่านสถานศึกษา จะฉีดให้ในปริมาณครึ่งโดส เริ่มดำเนินการวันที่ 9 พ.ค.เป็นต้นไป และหากมีความประสงค์ต้องการฉีดเพิ่มอีกครึ่งโดส สามารถรับการฉีดได้ที่สถานพยาบาลใกล้บ้าน 2) การฉีดผ่านสถานพยาบาล เด็กที่ประสงค์ฉีด เมื่อครบกำหนดรับเข็มกระตุ้น สามารถติดต่อขอรับบริการที่สถานพยาบาลใกล้บ้านได้ทันที จะเป็นวัคซีนไฟเซอร์ปริมาณครึ่งโดสหรือเต็มโดสก็ได้
วันศุกร์ที่ 8 ตุลาคม 2564
โฆษกรัฐบาล เผย “เราเที่ยวด้วยกัน” เฟส 3 เปิดจองโรงแรม/ที่พักแล้ววันนี้! พร้อมเพ็คเกจ “ทัวร์เที่ยวไทย” 1 ล้านสิทธิ เริ่ม Check-In วันแรก 15 ต.ค. เป็นต้นไป
โฆษกรัฐบาล เผย “เราเที่ยวด้วยกัน” เฟส 3 เปิดจองโรงแรม/ที่พักแล้ววันนี้! พร้อมเพ็คเกจ “ทัวร์เที่ยวไทย” 1 ล้านสิทธิ เริ่ม Check-In วันแรก 15 ต.ค. เป็นต้นไป
นายธนกรวังบุญคงชนะโฆษกประจำสำนักนายกรัฐมนตรีเผย“โครงการเราเที่ยวด้วยกันเฟส3”พร้อมเปิดให้ประชาชนจองโรงแรม/ที่พักแล้วหลังจากที่มีการเปิดลงทะเบียนเมื่อวันที่24กันยายนที่ผ่านมาจำนวน2ล้านสิทธิโดยประชาชนสามารถจองโรงแรม/ที่พักได้ตั้งแต่วันที่8ตุลาคม– 23ตุลาคม2564เข้าพักได้ตั้งแต่วันที่15ตุลาคม2564เป็นต้นไปและจะสิ้นสุดโครงการวันที่31มกราคม2565โดยโครงการเราเที่ยวด้วยกัน รัฐบาลจะสนุนค่าโรงแรม40%ของราคาที่พักต่อห้องต่อคืนทั้งนี้ไม่เกิน3,000บาทต่อห้องต่อคืนจำกัดสิทธิคนละไม่เกิน15ห้องหรือ15คืนพร้อมสนับสนุนส่วนลดe-voucherคูปองอาหาร/ท่องเที่ยวมูลค่า600บาทต่อห้องต่อคืนเมื่อเข้าพักCheck-Inที่โรงแรมโดยคูปองอาหาร/ท่องเที่ยวสามารถใช้ได้ที่ร้านอาหารและสถานที่ท่องเที่ยวที่ร่วมโครงการประชาชนชำระ60%และรัฐบาลสนับสนุนอีก40%ผ่านการตัดเงินจากคูปองทั้งนี้รัฐบาลยังสนับสนุนค่าตั๋วเครื่องบิน2สิทธิผู้โดยสารต่อ1ห้องโรงแรมที่จอง40%ของราคาค่าตั๋วเครื่องบินแต่ไม่เกิน2,000บาทต่อผู้โดยสารพร้อมมีสิทธิเพิ่มเติมสนับสนุนค่าตั๋วเครื่องบินเท่ากับ40%ของราคาตั๋วเครื่องบินแต่ไม่เกิน3,000บาทต่อผู้โดยสารเมื่อเดินทางท่องเที่ยวไปยังภูเก็ตพังงากระบี่สุราษฎร์ธานีสงขลาเชียงใหม่และเชียงรายอีกด้วย
โฆษกประจำสำนักนายกรัฐมนตรียังเผยถึง“โครงการทัวร์เที่ยวไทย”มีบริษัททัวร์สมัครลงทะเบียนเพิ่มขึ้นจำนวนกว่า366ราย(ข้อมูลณวันที่28กันยายน2564)โดยประชาชนสามารถเริ่มจองแพ็คเกจทัวร์ได้ตั้งแต่วันที่8ตุลาคม2564 – 31มกราคม2565ผ่านผู้ประกอบการนำเที่ยวโดยตรงใช้ได้1สิทธิต่อ1คนจองแพ็คเกจก่อนเดินทางล่วงหน้า7วันซึ่งรัฐบาลจะสนับสนุนค่าแพ็คเกจท่องเที่ยว40%ไม่เกิน5,000บาทต่อสิทธิจำนวน1ล้านสิทธิ
“เชื่อมั่นว่าทั้ง2โครงการจะกระตุ้นการท่องเที่ยวภายในประเทศในช่วงเทศกาลท่องเที่ยวสิ้นปีต่อเนื่องยาวไปจนถึงต้นปีหน้าสอดรับกับสายการบินยังพร้อมกลับมาเปิดให้บริการและเพิ่มความถี่ในเส้นทางบินที่หลากหลายมากขึ้นรวมถึงตั้งแต่วันที่1พฤศจิกายนนี้ ยังมีแผนการเปิดพื้นที่ท่องเที่ยวเพิ่มเติมอีกหลายจังหวัดอาทิกรุงเทพมหานคร ประจวบคีรีขันธ์ เพชรบุรี ชลบุรีเชียงใหม่ เป็นต้น ไทยเที่ยวไทยยังจะช่วยดึงเม็ดเงินเข้าสู่ภาคอุตสาหกรรมท่องเที่ยวมากขึ้นด้วย”นายธนกรฯกล่าว
.................
วันจันทร์ที่ 25 ตุลาคม 2564
ปลัดวธ.ตรวจเยี่ยมและให้กำลังใจเจ้าหน้าที่กลุ่มพิธีการศพที่ได้รับพระราชทาน สำนักงานวัฒนธรรมจังหวัดลำพูน
ปลัดวธ.ตรวจเยี่ยมและให้กำลังใจเจ้าหน้าที่กลุ่มพิธีการศพที่ได้รับพระราชทาน สำนักงานวัฒนธรรมจังหวัดลำพูน
วันที่ ๒๕ ตุลาคม ๒๕๖๔ เวลา ๑๓.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ตรวจเยี่ยมและให้กำลังใจเจ้าหน้าที่กลุ่มพิธีการศพที่ได้รับพระราชทาน สำนักงานวัฒนธรรมจังหวัดลำพูน โดยมีนายโกวิท ผกามาศ ผู้ตรวจราชการกระทรวงวัฒนธรรม นายบพิตร วิทยาวิโรจน์ วัฒนธรรมจังหวัดลำพูน และผู้บริหารกระทรวงวัฒนธรรมเข้าร่วม ณ วัดศรีบุญชูวังไฮ จังหวัดลำพูน
วันจันทร์ที่ 29 สิงหาคม 2565
ไทย – มาเลเซีย สานต่อความสัมพันธ์และความร่วมมือทางทหารในทุกมิติ
บ่ายวันนี้ (26 ส.ค. 65 เวลา 14.00 น.) พลเอก วรเกียรติ รัตนานนท์ ปลัดกระทรวงกลาโหม ให้การต้อนรับ Dato' Sri Muez bin Abd Aziz (ดาโต๊ะ ซรี มูอีช บิน อับดุล อาซิส) ปลัดกระทรวงกลาโหมมาเลเซีย ณ ห้องพระบารมีปกเกล้า ในศาลาว่าการกลาโหม
ในโอกาสเดินทางเยือนประเทศไทยอย่างเป็นทางการในฐานะแขกของกระทรวงกลาโหมในระหว่าง 26-28 ส.ค. 65 โดยปลัดกระทรวงกลาโหมมีความยินดีที่ทั้งสองประเทศบรรลุผลสำเร็จในการแลกเปลี่ยนการเยือนผู้บังคับบัญชาระดับสูงในทุกระดับ ภายหลังจากที่สถานการณ์การแพร่ระบาดของโรคติดเชื้อไวรัสโคโรนา 2019 มีพัฒนาการที่ดีขึ้น
ทั้งนี้ ไทยมีความร่วมมือทางทหารกับมาเลเซียมากกว่า 70 ปี โดยเริ่มจากการจัดทำความตกลงในการปราบปรามกองโจรคอมมิวนิสต์ของพรรคคอมมิวนิสต์มลายาจนกระทั่งสามารถกวาดล้างสลายพรรคฯเมื่อ ธ.ค. 32 รวมถึงการจัดทำความตกลงว่าด้วยความร่วมมือชายแดนเพื่อส่งเสริมความร่วมมือในด้านความมั่นคงระหว่างกันจนถึงปัจจุบัน และมีความยินดีที่ทั้งสองประเทศมีการจัดการประชุมผ่านกรอบความร่วมมือทวิภาคีที่สำคัญอาทิ คณะกรรมการชายแดนทั่วไป คณะกรรมการระดับสูง คณะกรรมการชายแดนส่วนภูมิภาค และการประชุมประสานงานฝ่ายเสนาธิการระดับอาวุโส ไทย – มาเลเซีย ซึ่งในการประชุมฯ ในห้วงที่ผ่านมาประสบความสำเร็จเป็นอย่างดีโดยส่งผลให้มีการขยายความร่วมมือระหว่างกันอย่างต่อเนื่อง โดยการพบกันของผู้บังคับบัญชาระดับสูงของทั้งสองประเทศในครั้งนี้ ส่งผลให้ความสัมพันธ์และความร่วมมือมีความแน่นแฟ้นและก้าวหน้าในทุกมิติ
วันศุกร์ที่ 10 กันยายน 2564
สธ.เผยศบค.เห็นชอบคงระดับสีพื้นที่และมาตรการป้องกันควบคุมโรคโควิด 19 ถึง 30 กันยายน 64
กระทรวงสาธารณสุข เผย ศบค.เห็นชอบการคงระดับพื้นที่สถานการณ์และคงมาตรการป้องกันควบคุมโรคตามระดับพื้นที่สถานการณ์ไปจนถึง 30 กันยายน 2564 ตามเสนอ
กระทรวงสาธารณสุข เผย ศบค.เห็นชอบการคงระดับพื้นที่สถานการณ์และคงมาตรการป้องกันควบคุมโรคตามระดับพื้นที่สถานการณ์ไปจนถึง 30 กันยายน 2564 ตามเสนอ พร้อมเพิ่มความเข้มข้นในการควบคุมกำกับมาตรการCOVID Free Setting, มาตรการปิดสถานที่เสี่ยงต่างๆ และการปฏิบัติตามมาตรการ Universal Prevention
บ่ายวันนี้ (10 กันยายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข รายงานสถานการณ์การแพร่ระบาดและผู้ติดเชื้อโควิด 19 แผนการให้บริการโควิด 19 การประเมินสถานการณ์และมาตรการป้องกันโรคโควิด 19 ต่อคณะกรรมการอำนวยการศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อไวรัสโคโรนา 2019 (โควิด 19) โดยมีพลเอกประยุทธ์ จันทร์โอชา นายกรัฐมนตรีเป็นประธาน
นายแพทย์เกียรติภูมิ กล่าวว่า ที่ประชุมศบค. ได้พิจารณาให้ความเห็นชอบการคงระดับพื้นที่ควบคุมสูงสุดและเข้มงวด 29 จังหวัด พื้นที่ควบคุมสูงสุด 37 จังหวัดและพื้นที่ควบคุม 11 จังหวัด รวมทั้งให้คงมาตรการป้องกันควบคุมโรคตามระดับพื้นที่สถานการณ์ถึง 30 กันยายน 2564 โดยยังคงมาตรการเคอร์ฟิว, ทำงานที่บ้าน,เพิ่มความเข้มข้นในการควบคุมกำกับ ตามมาตรการ COVID Free Setting, มาตรการควบคุมแบบบูรณาการในการปิดสถานที่เสี่ยงต่างๆ, สื่อสารให้ประชาชนปฏิบัติตามมาตรการ Universal Prevention โดยให้ ศปก.ศบค./ กระทรวงมหาดไทย/ กรุงเทพมหานคร และหน่วยงานที่เกี่ยวข้อง กำกับดูแลผ่านคณะกรรมการโรคติดต่อจังหวัด/กรุงเทพมหานคร ติดตามกำกับมาตรการที่กำหนด เพื่อควบคุมตัวเลขผู้ติดเชื้อและผู้เสียชีวิตไม่ให้เพิ่มขึ้น
ส่วนเป้าหมายการให้บริการวัคซีนโควิด 19 ในเดือนตุลาคม 2564 มีดังนี้ 1.เน้นให้ทุกจังหวัดฉีดครอบคลุมประชากรทั้งหมดอย่างน้อยร้อยละ 50 และแต่ละจังหวัดให้มีความครอบคลุมร้อยละ 70 อย่างน้อย 1 อำเภอ และมีต้นแบบCOVID free Area อย่างน้อย 1 พื้นที่ รวมทั้งเพิ่มความครอบคลุมในกลุ่มสูงอายุ ผู้มีโรคเรื้อรัง 7 กลุ่มโรค หญิงตั้งครรภ์ให้มากที่สุด ส่วนกลุ่มอื่นๆ ให้คณะกรรมการโรคติดต่อจังหวัดพิจารณา 2.ฉีดวัคซีนเข็มที่ 2 สำหรับผู้ที่ได้รับการฉีดวัคซีนเข็มแรก 3.ขยายกลุ่มอายุตั้งแต่ 12 ปีขึ้นไป เพื่อเตรียมความพร้อมก่อนเปิดภาคเรียน 4.ฉีดเข็มกระตุ้นผู้ที่ได้รับการฉีดวัคซีนซิโนแวคครบ 2 เข็มในช่วงเดือนมีนาคม-พฤษภาคม 2564 และ 5.ฉีดพื้นที่เศรษฐกิจและเพื่อควบคุมการระบาด ทั้งนี้ กรณีจัดหาวัคซีนได้มากกว่าหรือน้อยกว่า 24 ล้านโดส จำนวนที่จัดสรรจะปรับเพิ่มหรือลดตามสัดส่วนวัคซีนที่ได้รับ
สำหรับการให้บริการวัคซีนไฟเซอร์สำหรับผู้ที่มีอายุ 12 ปีขึ้นไป ได้แก่ นักเรียน/นักศึกษาระดับมัธยมศึกษาปีที่ 1-6 หรือประกาศนียบัตรวิชาชีพหรือเทียบเท่า โดยให้บริการผ่านสถาบันการศึกษา อาทิ โรงเรียนมัธยมศึกษาสังกัดรัฐบาลและเอกชน สถานศึกษาในสังกัดสำนักงานคณะกรรมการการอาชีวศึกษา (สอศ.) โรงเรียนตำรวจตระเวนชายแดน สังกัดกองบัญชาการตำรวจตระเวนชายแดน สำนักงานตำรวจแห่งชาติ โรงเรียนสอนศาสนา สถาบันการศึกษาอื่นๆ ที่มีผู้มีอายุ 12 ปีขึ้นไปกำลังศึกษาอยู่ เช่น โรงเรียนทหาร เป็นต้น หากนักเรียน/นักศึกษาในสถาบันการศึกษาดังกล่าว มีอายุเกิน18 ปี ให้รับวัคซีน Pfizer ได้พร้อมกับนักเรียนในโรงเรียน ทั้งนี้ เป็นไปตามสมัครใจของผู้ปกครองและเด็ก
************************************** 10 กันยายน 2564
วันพฤหัสบดีที่ 9 มิถุนายน 2565
โฆษกรัฐบาลเผย นายกฯ ยินดีไทยเป็นเจ้าภาพการประชุมสหพันธ์สเก็ตน้ำแข็งนานาชาติ ครั้งที่ 58 ณ จังหวัดภูเก็ต
เปิดโอกาสสนับสนุนกีฬาสเก็ตน้ำแข็งไทยและอุตสาหกรรมการจัดประชุมระดับนานาชาติสู่เวทีระดับโลก
วันนี้ (9 มิ.ย. 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการทำงานของหน่วยงานที่เกี่ยวข้อง ซึ่งน่ายินดีที่ประเทศไทยได้เป็นเจ้าภาพจัดการประชุมสหพันธ์สเก็ตน้ำแข็งนานาชาติ ครั้งที่ 58 (The 58th ISU Congress) ณ จังหวัดภูเก็ต ระหว่างวันที่ 5-11 มิถุนายน 2565 เชื่อมั่นว่าจะเป็นโอกาสแสดงศักยภาพด้านการจัดประชุมนานาชาติ รวมทั้งผลักดันการท่องเที่ยวไทย โดยนายกรัฐมนตรีได้กำชับทุกหน่วยงานที่เกี่ยวข้องให้ดำเนินงานอย่างมีประสิทธิภาพ ร่วมนำเสนอความเป็นไทย การเป็นเจ้าภาพที่ดีเพื่อเปิดรับโอกาสในการจัดกิจกรรมและการประชุมระดับนานาชาติในอนาคต
โฆษกประจำสำนักนายกรัฐมนตรี กล่าวว่า ภายหลังรัฐบาลได้ปรับมาตรการผ่อนคลายการเดินทางเข้าไทยของนักท่องเที่ยวตามสถานการณ์การแพร่ระบาดของโรคโควิด-19 ในประเทศซึ่งสอดคล้องกับสถานการณ์โลก ประเทศไทยก็กลับมาสู่กระแสการท่องเที่ยว การกีฬา และการจัดการประชุมระหว่างประเทศ ซึ่งประเทศไทยได้รับเลือกเป็นเจ้าภาพจัดการประชุมสหพันธ์สเก็ตน้ำแข็งนานาชาติ ครั้งที่ 58 (The 58th Congress of the International Skating Union (ISU) จัดขึ้นระหว่างวันที่ 5-11 มิถุนายน 2565 ณ โรงแรมฮิลตัน ภูเก็ต อาร์คาเดีย รีสอร์ต แอนด์ สปา จังหวัดภูเก็ต ภายใต้แนวคิดต้นแบบการประชุมรักษ์โลก (Green Meeting)
ทั้งนี้ ในระหว่างงานประชุมดังกล่าว ผู้เข้าร่วมประชุมทั้งชาวไทยและชาวต่างชาติได้เยี่ยมชมย่านชุมชนเมืองเก่าภูเก็ต (Phuket Old Town) และสถานที่ท่องเที่ยวทางธรรมชาติที่สำคัญของจังหวัดภูเก็ต และได้รับชมการแสดงทางวัฒนธรรม ได้แก่ การแสดงโขน และ การรำมโนราห์ ซึ่งได้รับการขึ้นทะเบียนให้เป็นมรดกวัฒนธรรมที่จับต้องไม่ได้ (Intangible Cultural Heritage : ICH) ของมนุษยชาติ จากองค์การการศึกษา วิทยาศาสตร์ และวัฒนธรรมแห่งสหประชาชาติ (United Nations Educational, Scientific and Cultural Organization) หรือ ยูเนสโก (UNESCO) ถือเป็นโอกาสนำเสนออัตลักษณ์ที่โดดเด่นของประเทศไทย โดยการจัดกิจกรรมและการประชุมครั้งนี้ สอดคล้องยุทธศาสตร์แห่งรอยยิ้ม (SMILES) ของนายกรัฐมนตรี ในการให้ความสำคัญกับความยั่งยืน (Sustainability) ให้ความสำคัญกับทรัพยากรมนุษย์ทางด้านการท่องเที่ยวที่มีทักษะในระดับนานาชาติ (Manpower) ให้ความสำคัญกับเศรษฐกิจแบบมีส่วนร่วม (Inclusive Economy) ให้ความสำคัญและชูจุดเด่นอัตลักษณ์ท้องถิ่น (Localization) ให้ความสำคัญกับระบบนิเวศทางการท่องเที่ยว (Ecosystems) และให้ความสำคัญกับนวัตกรรมด้านสังคม (Social Innovation) เพื่อสร้างอุตสาหกรรมท่องเที่ยวไทยให้มีคุณภาพและพร้อมต่อการรองรับนักท่องเที่ยวต่างชาติอย่างยั่งยืน
“นายกรัฐมนตรีขอบคุณทุกฝ่ายในการร่วมผลักดันประเทศไทยและจังหวัดภูเก็ตสู่พื้นที่แห่งอุตสาหกรรมไมซ์หรือธุรกิจด้านการจัดกิจกรรมและการประชุมระดับนานาชาติ ขอฝากให้หน่วยงานที่เกี่ยวข้องร่วมพัฒนาศักยภาพด้านการประชุมรักษ์โลก (Green Meeting) ให้เกิดการเรียนรู้และสามารถนำไปปรับใช้ในอุตสาหกรรมไมซ์ไทยในอนาคต ตอบโจทย์กิจกรรมที่เป็นมิตรต่อสิ่งแวดล้อมและก่อให้เกิดความยั่งยืน และอาจเป็นโอกาสสนับสนุนให้ชาวไทยสนใจกีฬาสเก็ตน้ำแข็งมากขึ้น เพิ่มบทบาทไทยในการแข่งขันระดับโลก” นายธนกรฯ กล่าว
วันอาทิตย์ที่ 16 มกราคม 2565
คณะอนุกรรมการด้านประเมินคุณภาพสถานีรถไฟชานเมือง (สายสีแดง) และสถานีกลางบางซื่อ  ลงตรวจคุณภาพสถานีกลางบางซื่อ
เพื่อประเมินความพร้อมการให้บริการ ตามเกณฑ์การประเมินความพร้อมด้านการบริการ
นายสรพงศ์ ไพฑูรย์พงษ์ รองปลัดกระทรวงคมนาคมหัวหน้ากลุ่มด้านภารกิจขนส่ง รักษาราชการแทนอธิบดีกรมการขนส่งทางราง กระทรวงคมนาคม ประธานคณะอนุกรรมการด้านประเมินคุณภาพสถานีรถไฟชานเมือง (สายสีแดง) และสถานีกลางบางซื่อ และรูปแบบการเดินรถไฟเข้าสู่สถานีกรุงเทพ (หัวลำโพง) พร้อมด้วย นาย พิเชฐ คุณาธรรมรักษ์ รองอธิบดีกรมการขนส่งทางราง อนุกรรมการและเลขานุการ นายอนันต์ โพธิ์นิ่มแดง ผู้ช่วยผู้ว่าการรถไฟแห่งประเทศไทย นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด ผศ.ดร. พิศิษฐ์ แสง-ชูโต เลขาธิการสภาวิศวกร ผู้แทนอนุกรรมการจากหน่วยงานภาครัฐ สถาบันการศึกษา รวมทั้งองค์กรวิชาชีพ ภาคีเครือข่ายภาคประชาชน และเจ้าหน้าที่กรมการขนส่งทางราง ลงสำรวจตรวจประเมินคุณภาพสถานีกลางบางซื่อ เพื่อประเมินความพร้อมการให้บริการ ตามเกณฑ์การประเมินความพร้อมด้านการบริการ (Checklist) 8 ด้าน ของ ขร. ซึ่งอ้างอิงตามมาตรฐานสากล ประกอบด้วย
1. ด้านโครงสร้างพื้นฐาน
2. ด้านการเชื่อมต่อ
3. ด้านการให้ข้อมูล
4. ด้านความปลอดภัยและการรักษาความปลอดภัย
5. ด้านความสะดวกสบาย
6. ด้านการออกแบบเพื่อคนทุกคน
7. ด้านการให้บริการ
8. ด้านสุนทรียภาพความงดงาม
โดยคณะอนุกรรมการ ได้สำรวจในภาพรวมสำหรับเตรียมการรองรับผู้โดยสาร ตั้งแต่ทางเข้า-ออก จุดจำหน่ายตั๋วโดยสาร ที่พักคอย สิ่งอำนวยความสะดวกต่างๆ เช่น ลิฟต์ บันไดเลื่อน ห้องสุขา เครื่องจำหน่ายตั๋วอัตโนมัติ เป็นต้น
โดยการประเมินดังกล่าวเป็นการบูรณาการความเชี่ยวชาญ ความรู้ และความร่วมมือจากทุกภาคส่วนในการยกระดับมาตรฐานการให้บริการขนส่งทางราง ให้สามารถรองรับการใช้บริการของประชาชนได้อย่างสะดวก ปลอดภัย และเท่าเทียมในระบบรถไฟชานเมือง รถไฟระหว่างเมือง ตลอดจนระบบการเดินทางเชื่อมต่อรอบสถานีรถไฟชานเมือง (สายสีแดง) รวมทั้งพิจารณาแนวทางการบริหารจัดการขบวนรถไฟเชิงพาณิชย์ ณ สถานีกลางบางซื่อ ในกรณีย้ายสถานีต้นทาง ปลายทางของขบวนรถไฟเชิงพาณิชย์สายเหนือและสายตะวันออกเฉียงเหนือจากสถานีกรุงเทพมายังสถานีกลางบางซื่อ
ทั้งนี้คณะอนุกรรมการ ได้มีความเห็นเพิ่มเติมบางประการ เช่น เสนอให้ปรับปรุงป้ายสัญลักษณ์ต่าง ๆ ภายในสถานีให้สื่อเข้าใจได้โดยง่าย เสนอให้มีการแจ้งข้อมูลรถไฟชานเมืองสายสีแดงขบวนถัดไปที่จะเข้าจอดบนจอ LED ภายในสถานี การเพิ่มข้อมูลชานชาลาและตำแหน่งที่จะขึ้นลงรถไฟบนตั๋วโดยสาร การเพิ่มทางลาด และปรับปรุงตะแกรงบริเวณทางระบายน้ำไม่ให้เป็นอุปสรรคต่อการสัญจรของวีลแชร์ ตลอดจนการกำหนดมาตรการเพิ่มความปลอดภัยสำหรับผู้ใช้วีลแชร์บนชั้นชานชาลา เป็นต้น
ซึ่ง ขร. จะได้ประมวลผล ตลอดจนข้อเสนอแนะแนวทางการในการดำเนินการต่อคณะอนุกรรมการด้านประเมินคุณภาพสถานีรถไฟชานเมือง (สายสีแดง) และสถานีกลางบางซื่อ และรูปแบบการเดินรถไฟเข้าสู่สถานีกรุงเทพ (หัวลำโพง) พิจารณา ก่อนรายงานกระทรวงคมนาคมต่อไป
วันพฤหัสบดีที่ 15 กรกฎาคม 2564
มหาดไทย จัดประชุมเตรียมการคัดเลือกผู้แทนประเทศไทยเพื่อรับรางวัลผู้นำอาเซียนด้านการพัฒนาชนบทและขจัดความยากจนของประเทศไทย
มหาดไทย จัดประชุมเตรียมการคัดเลือกผู้แทนประเทศไทยเพื่อรับรางวัลผู้นำอาเซียนด้านการพัฒนาชนบทและขจัดความยากจนของประเทศไทย เพื่อเฟ้นหาตัวแทนภาค NGOs/CSOs และองค์กรเอกชนของไทย เข้ารับรางวัลฯ ประจำปี 2564
เมื่อวันที่ 14 ก.ค. 2564 เวลา 11.00 น. ณ ห้องประชุมอัษฎางค์ ชั้น 5 อาคารดำรงราชานุสรณ์ ศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย มอบหมายให้ นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น เป็นประธานการประชุมคณะกรรมการคัดเลือกผู้แทนประเทศไทยเพื่อรับรางวัลผู้นำอาเซียนด้านการพัฒนาชนบทและขจัดความยากจนของประเทศไทย ครั้งที่​ 1/2564 ผ่านระบบการประชุมทางไกล (Video Conference) จัดโดย กองการต่างประเทศ สำนักงานปลัดกระทรวงมหาดไทย
.
นายนิรัตน์ พงษ์สิทธิถาวร กล่าวว่า การพิจารณาคัดเลือกผู้แทนประเทศไทยเพื่อรับรางวัลผู้นำอาเซียนด้านการพัฒนาชนบทและขจัดความยากจน (the ASEAN RDPE Leadership Awards) ที่ผ่านมานั้น สำนักนโยบายและแผน สำนักงานปลัดกระทรวงมหาดไทย ได้แต่งตั้งคณะกรรมการพิจารณาคัดเลือกองค์การนอกภาครัฐและภาคประชาสังคมที่สมควรได้รับรางวัลผู้นำอาเซียนด้านการพัฒนาชนบทและขจัดความยากจนเพื่อพิจารณาคัดเลือกผู้รับรางวัลดังกล่าว ซึ่งในปี พ.ศ. 2564 นี้ ถือเป็นการคัดเลือกผู้รับรางวัลผู้นำอาเซียนด้านการพัฒนาชนบทและขจัดความยากจน ครั้งที่ 5 (The 5 th ASEAN Leadership on Rural Development and Poverty Eradication) โดยสำนักเลขาธิการอาเซียน ได้ขอให้กระทรวงมหาดไทยในฐานะหน่วยประสานงานหลักความร่วมมืออาเซียนด้านการพัฒนาชนบทและขจัดความยากจน ภายใต้แผนงานประชาคมสังคมและวัฒนธรรมอาเซียน (ASEAN Socio-Cultural Community (ASCC) Plan of Action) พิจารณาคัดเลือกองค์การนอกภาครัฐ/ภาคประชาสังคม (NGOs/CSOs) จำนวน 1 องค์กร และองค์กรภาคเอกชน (Private Sector) จำนวน 1 องค์กร ที่มีผลงานดีเด่นด้านการพัฒนาชนบทและขจัดความยากจน เป็นตัวแทนประเทศไทยเข้ารับรางวัลฯ ภายในวันที่ 1 ตุลาคม 2564 ซึ่งจะมีพิธีมอบรางวัลในช่วงระหว่างการประชุมระดับรัฐมนตรีอาเซียนด้านการพัฒนาชนบทและขจัดความยากจน ครั้งที่ 12 (The 12th AMRDPE) ในช่วงเดือนพฤศจิกายน 2564 ผ่านระบบการประชุมทางไกล
.
สำห​รับ​ รางวัลผู้นำอาเซียนด้านการพัฒนาชนบทและขจัดความยากจน (the ASEAN Rural Development and Poverty Eradication (RDPE) Leadership Awards) นั้น ได้กำหนดให้ประเทศสมาชิกอาเซียน โดยหน่วยประสานงานหลักดำเนินการคัดเลือกผู้แทนประเทศเพื่อเข้ารับรางวัลทุก 2 ปี ในการประชุมเจ้าหน้าที่อาวุโสอาเซียนด้านการพัฒนาชนบทและขจัดความยากจน (ASEAN Senior Official Meeting on Rural Development and Poverty Eradication : SOMRDPE Focal Point) ซึ่งเป็นกิจกรรมตามแผนปฏิบัติการด้านการพัฒนาชนบทและขจัดความยากจนอาเซียน พ.ศ. 2554-2558 (Framework Action Plan on Rural Development and Poverty Eradication : FAPRDPE 2011-2015) และแผนปฏิบัติการฯ พ.ศ. 2559-2563 (FAPRDPE 2016-2020) โดยจะมีพิธีมอบรางวัลในการประชุมระดับรัฐมนตรีอาเซียนด้านการพัฒนาชนบทและขจัดความยากจน (ASEAN Ministers Meeting on Rural Development and Poverty Eradication : AMRDPE) ต่อไป
.
วันอังคารที่ 3 พฤษภาคม 2565
​เอกอัครราชทูตฯ เกาหลีใต้ เข้าเยี่ยมคารวะรองนายกรัฐมนตรี พร้อมสานต่อการทำงาน ผลักดัน soft power เพื่อความใกล้ชิด กระชับความเป็นหุ้นส่วนเชิงยุทธศาสตร์ระหว่างกัน
​เอกอัครราชทูตฯ เกาหลีใต้ เข้าเยี่ยมคารวะรองนายกรัฐมนตรี พร้อมสานต่อการทำงาน ผลักดัน soft power เพื่อความใกล้ชิด กระชับความเป็นหุ้นส่วนเชิงยุทธศาสตร์ระหว่างกัน
วันนี้ (3 พฤษภาคม 2565) เวลา 14.30 น. ณ ห้องรับรอง 1 ตึกบัญชาการ 1 ทำเนียบรัฐบาล นายมุน ซึง ฮย็อน เอกอัครราชทูตสาธารณรัฐเกาหลี (เกาหลีใต้) ประจำประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับหน้าที่ สรุปสาระสำคัญดังนี้
รองนายกรัฐมนตรียินดีกับเอกอัครราชทูตฯ ในโอกาสรับหน้าที่ในประเทศไทย ความสัมพันธ์ระหว่างไทยกับเกาหลีใต้มีความใกล้ชิดและแน่นแฟ้นมาอย่างยาวนาน โดยโอกาสนี้ รองนายกรัฐมนตรียังได้กล่าวแสดงความชื่นชมกับความสำเร็จของเกาหลีใต้ในการจัดการเลือกตั้งประธานาธิบดี และจะเข้ารับตำแหน่งในสัปดาห์หน้า พร้อมขอบคุณรัฐบาลเกาหลีใต้ที่ได้มอบวัคซีนของบริษัท AstraZeneca แก่ไทยเพื่อช่วยบรรเทาสถานการณ์โควิด-19 และนำไปสู่การผ่อนคลายมาตรการเดินทางเข้าราชอาณาจักรตามสถานการณ์อย่างค่อยเป็นค่อยไป
ด้านเอกอัครราชทูตฯ กล่าวขอบคุณที่รองนายกรัฐมนตรีให้เข้าพบในวันนี้ ยินดีที่ได้มาดำรงตำแหน่งที่ประเทศไทย และยืนยันถึงความพร้อมที่จะทำหน้าที่ส่งเสริมและกระชับความร่วมมือระหว่างกันมากยิ่งขึ้น พร้อมกล่าวว่าได้มีโอกาสเข้าเยี่ยมคารวะนายกรัฐมนตรี และได้มีการหารืออย่างเป็นกันเองและใกล้ชิด
ทั้งสองฝ่ายยินดีกับความสัมพันธ์ที่ใกล้ชิดระหว่างไทยและเกาหลีใต้ โดยได้หารือถึงความร่วมมือในด้านต่างๆ โดยเฉพาะในด้าน soft power ที่ต่างฝ่ายต่างเห็นถึงศักยภาพ และช่องทางที่เป็นประโยชน์หากมีความร่วมมือระหว่างกัน โดยรองนายกรัฐมนตรีกล่าวว่า ไทยชื่นชมความสำเร็จของเกาหลีใต้ในการส่งเสริม soft power และยินดีที่ประชาชนทั้งสองฝ่ายมีความชื่นชอบวัฒนธรรมของกันและกัน โดยเฉพาะวัฒนธรรม K-Pop และ K-Drama ซึ่งเป็นที่นิยมมากในหมู่ชาวไทย ในฐานะรองนายกรัฐมนตรีที่กำกับดูแลกระทรวงวัฒนธรรมและกระทรวงศึกษาธิการ พร้อมที่จะสนับสนุนความร่วมมือในด้านนี้ระหว่างไทยกับเกาหลีใต้
ในขณะที่เอกอัครราชทูตฯ เห็นว่าทั้งสองประเทศยังมีศักยภาพที่จะเพิ่มพูนความร่วมมือระหว่างกันได้อีกมากในด้านนี้ โดยเฉพาะ soft power ด้านการท่องเที่ยว อาหาร และการกีฬา โดยชาวเกาหลีใต้นิยมเดินทางมาท่องเที่ยวยังประเทศไทยเป็นอันดับต้นๆ ชื่นชอบความสวยงามในประเทศไทย และชื่นชอบอาหารไทยเป็นอย่างมาก ขณะที่ชาวไทยนิยมเรียนภาษาเกาหลีเป็นอันดับหนึ่ง สะท้อนถึงความใกล้ชิดในระดับประชาชนของทั้งสองประเทศ ซึ่งทั้งสองฝ่ายได้เห็นพ้องที่จะผลักดันความร่วมมือในด้านต่างๆ เหล่านี้ ให้เป็นรูปธรรมมากยิ่งขึ้น โดยการแลกเปลี่ยน และเรียนรู้จากประสบการณ์ของกันและกัน
วันพุธที่ 23 กุมภาพันธ์ 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าการใช้สิทธิโครงการคนละครึ่ง ระยะที่ 4 โดยจากข้อมูลสะสม ณ วันที่ 22 กุมภาพันธ์ 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 จำนวน 24.83 ล้านราย ซึ่งมียอดใช้จ่าย 39,794.3 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการใช้สิทธิโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 22 กุมภาพันธ์ 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จำนวน 24.83 ล้านราย ซึ่งมียอดใช้จ่าย 39,794.3 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จำนวน 6.26 แสนราย ซึ่งมียอดใช้จ่าย 455.7 ล้านบาท รวมมีผู้ใช้สิทธิทั้งหมดจำนวน 25.46 ล้านราย และยอดการใช้จ่ายรวม 40,250.0 ล้านบาท แบ่งเป็นเงินที่ประชาชนจ่าย 20,422.1 ล้านบาท และรัฐร่วมจ่าย 19,827.9 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 16,348.6 ล้านบาท ร้านธงฟ้า 7,099.2 ล้านบาท ร้าน OTOP 1,808.8 ล้านบาท ร้านค้าทั่วไป 14,225.8 ล้านบาท ร้านบริการ 698.1 ล้านบาท และกิจการขนส่งสาธารณะ 69.5 ล้านบาท โดยมีประชาชนที่ลงทะเบียนสำเร็จทั้งหมด 26.57 ล้านราย ทั้งนี้ มีประชาชนที่กดยืนยันสิทธิเข้าร่วมโครงการฯ ระยะที่ 4 แล้ว จำนวน 25.65 ล้านราย จากจำนวนผู้ใช้จ่ายโครงการคนละครึ่ง ระยะที่ 3 จำนวน 26.35 ล้านราย สำหรับผู้ประกอบการเข้าร่วมโครงการฯ ระยะที่ 4 มีผู้ประกอบการเข้าร่วมแล้วจำนวน 1.35 ล้านราย โดยเป็นผู้ประกอบการรายใหม่ 2.3 หมื่นราย
ประชาชนสามารถใช้จ่ายโครงการฯ ระยะที่ 4 ได้จนถึงวันที่ 30 เมษายน 2565 ทั้งนี้ โฆษกกระทรวงการคลังได้กล่าวเน้นย้ำว่า ขอให้ประชาชนกลุ่มเดิมฯ รีบเริ่มใช้สิทธิโครงการฯ ระยะที่ 4 ภายในวันจันทร์ที่ 28 กุมภาพันธ์ 2565 เวลา 22.59 น. ซึ่งขณะนี้มีประชาชนกลุ่มเดิมฯ ที่ยังไม่ได้เริ่มใช้สิทธิจำนวนกว่า 3 ล้านราย จึงขอให้รีบดำเนินการ เนื่องจากหากพ้นกำหนดดังกล่าวจะถูกตัดสิทธิเข้าร่วมโครงการฯ ระยะที่ 4
สำนักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทำการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันเสาร์ที่ 4 มิถุนายน 2565
ครม. ไฟเขียว 6,000 ล้านบาท เงินกู้ดอกเบี้ยต่ำเพิ่มประสิทธิภาพการผลิตอ้อย และแก้ไขปัญหาฝุ่นละอองขนาดเล็ก (PM 2.5) ปี 65 - 67
ครม. ไฟเขียว 6,000 ล้านบาท เงินกู้ดอกเบี้ยต่ำเพิ่มประสิทธิภาพการผลิตอ้อย และแก้ไขปัญหาฝุ่นละอองขนาดเล็ก (PM 2.5) ปี 65 - 67
ครม. ไฟเขียว 6,000 ล้านบาท เงินกู้ดอกเบี้ยต่ำเพิ่มประสิทธิภาพการผลิตอ้อย และแก้ไขปัญหาฝุ่นละอองขนาดเล็ก (PM 2.5) ปี 65 - 67
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า คณะรัฐมนตรีมีมติ เมื่อวันที่ 30 พฤษภาคม 2565 เห็นชอบโครงการชดเชยดอกเบี้ยให้กับเกษตรกรชาวไร่อ้อยสำหรับบริหารจัดการแหล่งน้ำและซื้อเครื่องจักรกลการเกษตรในไร่อ้อยเพื่อเพิ่มประสิทธิภาพการผลิตอ้อยและลดอ้อยไฟไหม้เพื่อแก้ไขปัญหาฝุ่นละอองขนาดเล็ก (PM 2.5) ปี 2565 – 2567 เป็นอีกหนึ่งโครงการที่เกิดขึ้นตามนโยบายแก้ไขปัญหามลพิษด้านฝุ่นละอองขนาดเล็ก (PM 2.5) ของพลเอกประยุทธ์ จันทร์โอชา นายกรัฐมนตรี กระทรวงอุตสาหกรรมได้ผลักดันโครงการดังกล่าวมาอย่างต่อเนื่องผ่านคณะกรรมการอ้อยและน้ำตาลทราย ให้เกษตรกรชาวไร่อ้อยสามารถกู้เงินจาก ธ.ก.ส. ในอัตราดอกเบี้ยต่ำ 2% ต่อปี เพื่อจัดซื้อเครื่องจักรกลการเกษตรใช้ไร่ในอ้อย แก้ไขปัญหาภัยแล้ง ซึ่งจะช่วยลดปริมาณการเผาอ้อยก่อนตัดเป็นการแก้ไขปัญหาฝุ่นละอองขนาดเล็ก (PM 2.5) ที่ต้นเหตุ ทั้งยังเพิ่มผลผลิตอ้อยตันต่อไร่สูงขึ้นอีกด้วย
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการอ้อยและน้ำตาลทราย (กอน.) กล่าวเพิ่มเติมว่า โครงการนี้ ธ.ก.ส. ปล่อยสินเชื่อดอกเบี้ยต่ำในอัตรา 2% ต่อปีให้กับเกษตรกรชาวไร่อ้อย วงเงินปีละ 2,000 ล้านบาท ระยะเวลาดำเนินโครงการ 3 ปี ตั้งแต่ปี 2565 – 2567 รวมเป็นเงิน 6,000 ล้านบาท ซึ่ง ครม. อนุมัติกรอบวงเงินงบประมาณชดเชยดอกเบี้ยให้ ธ.ก.ส. เป็นเงิน 789.75 ล้านบาท มีรายละเอียดโครงการ ดังนี้
1. กู้เงินเพื่อพัฒนาแหล่งน้ำ การบริหารจัดการน้ำในไร่อ้อย และปรับพื้นที่ปลูกอ้อย รายละไม่เกิน 500,000 บาท เฉพาะปรับพื้นที่ปลูกอ้อย อัตราไม่เกินไร่ละ 2,500 บาท ชำระคืนเสร็จสิ้นไม่เกิน 6 ปี ผู้กู้จ่ายดอกเบี้ยในอัตราคงที่ 2% ต่อปี
2. กู้เงินเพื่อจัดซื้อเครื่องจักรกลการเกษตร เช่น รถตัดอ้อย รายละไม่เกิน 15 ล้านบาท รถคีบอ้อย รายละไม่เกิน 2 ล้านบาท รถแทรกเตอร์ รายละไม่เกิน 6 ล้านบาท ชำระคืนเสร็จสิ้นไม่เกิน 8 ปี ผู้กู้จ่ายดอกเบี้ยในอัตราคงที่ 2% ต่อปี
3. กู้เงินเพื่อซื้อรถบรรทุกและพ่วงบรรทุก ชำระคืนเสร็จสิ้นไม่เกิน 8 ปี ผู้กู้จ่ายดอกเบี้ยในอัตราคงที่ 4% ต่อปี
ทั้งนี้ สำนักงานคณะกรรมการอ้อยและน้ำตาลทราย จึงได้ร่วมกับ ธ.ก.ส. เร่งประชาสัมพันธ์โครงการเพราะจะช่วยลดภาระดอกเบี้ยให้กับเกษตรกรชาวไร่อ้อยที่ต้องการซื้อเครื่องจักร เพื่อแก้ไขปัญหาแรงงาน และจัดทำระบบน้ำเพื่อเพิ่มผลผลิตอ้อยในไร่ที่จะส่งผลให้มีต้นทุนในการผลิตอ้อยที่ต่ำลง โดยโครงการนี้จะมีพื้นที่ปลูกอ้อยได้รับประโยชน์ประมาณ 1.5 ล้านไร่
วันอังคารที่ 12 กรกฎาคม 2565
เช็กเลย! หยุดยาวเดือน ก.ค. 65 ทางด่วน - จอดรถ ที่ไหนฟรีบ้าง?
.....
เช็กเลย! หยุดยาวเดือน ก.ค. 65 ทางด่วน - จอดรถ ที่ไหนฟรีบ้าง?
เพื่อรองรับการเดินทางของประชาชน อำนวยความสะดวก ทั้งในมิติความปลอดภัยและการควบคุมโรคโควิด-19 โดยขอความร่วมมือประชาชนเดินทางด้วยความระมัดระวัง ปฏิบัติตามป้ายเตือน ป้ายแนะนำ และคำแนะนำของเจ้าหน้าที่อย่างเคร่งครัด
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 11 สิงหาคม 2565
บขส. จัดเตรียมเจ้าหน้าที่อำนวยความสะดวกประชาชนเดินทางในช่วงวันหยุดยาว ระหว่างวันที่ 12 - 14 สิงหาคม 2565
......
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคมเปิดเผยว่า บริษัท ขนส่ง จำกัด (บขส.) ได้เตรียมความพร้อมจัดการเดินรถในช่วงวันหยุดต่อเนื่อง 3 วัน (วันแม่แห่งชาติ) ระหว่างวันที่ 12 - 14 สิงหาคม 2565 เพื่ออำนวยความสะดวกและรองรับการเดินทางของประชาชนเดินทางกลับภูมิลำเนาและท่องเที่ยว โดย บขส. ได้เตรียมจัดรถโดยสาร (รถ บขส. รถร่วมและ รถตู้) ในเที่ยวไปและเที่ยวกลับ ประมาณ 3,000 เที่ยว รองรับผู้โดยสารได้กว่า 35,000 คน โดยคาดการณ์ว่า ในช่วงวันหยุดนี้จะมีประชาชนเดินทางเพิ่มขึ้นกว่าปกติ เนื่องจากเป็นช่วงวันหยุดสุดสัปดาห์ และประชาชนได้จองตั๋วโดยสารล่วงหน้า ของ บขส.และรถร่วม แล้วประมาณ 80% โดยคาดว่าประชาชนจะเริ่มทยอยเดินทางในเส้นทางสายยาว ตั้งแต่ช่วงเย็นวันนี้ (11 สิงหาคม 2565) และเดินทางกลับในช่วงเย็นวันที่ 14 สิงหาคม 2565 ส่วนในเส้นทางสายสั้นซึ่งมีระยะทางไม่เกิน 300 กิโลเมตร คาดว่าจะมีการเดินทางต่อเนื่องตลอดทั้งวัน ปัจจุบัน บขส. เปิดให้บริการเดินรถเส้นทางภาคเหนือ 15 เส้นทาง ภาคตะวันออกเฉียงเหนือและภาคตะวันออก 19 เส้นทาง ภาคใต้ 15 เส้นทาง และเส้นทางระหว่างประเทศไทย - สปป.ลาว 9 เส้นทาง ผู้โดยสารสามารถตรวจสอบตารางการเดินรถได้ที่ช่องจำหน่ายตั๋ว ณ สถานีเดินรถ บขส. ทั่วประเทศ และสามารถจองตั๋วล่วงหน้า ผ่านช่องทางต่าง ๆ อาทิ Application E-Ticket เว็บไซต์ บขส. www.transport.co.th เคาน์เตอร์เซอร์วิส และตัวแทนจำหน่ายตั๋วของ บขส. หรือสอบถามข้อมูลการเดินทาง เพิ่มเติมได้ที่ call center 1490 เรียก บขส. ตลอด 24 ชั่วโมง ทั้งนี้ บขส. พร้อมอำนวยความสะดวกประชาชนเดินทางกลับภูมิลำเนา และได้ดำเนินการตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กำชับให้ดูแลประชาชนให้ได้รับบริการที่สะดวก ปลอดภัย และได้เน้นย้ำให้ทุกฝ่ายที่เกี่ยวข้อง ปฏิบัติตามมาตรการ 4 พร้อม คือ รถโดยสารพร้อม คนพร้อม สถานีพร้อม บริการพร้อม ควบคู่กับการป้องกันและควบคุมการแพร่ระบาดของโรคติดเชื้อไวรัส COVID-19 อย่างเคร่งครัด
กรรมการผู้จัดการใหญ่ บขส. กล่าวเพิ่มเติมว่า ขณะนี้ บขส. ยังไม่ได้ปรับขึ้นค่าโดยสาร ตามมติของคณะกรรมการควบคุมการขนส่งทางบกกลางที่ให้รถโดยสาร หมวด 2 และหมวด 3 ขึ้นค่าโดยสารกิโลเมตรละ 5 สตางค์ โดย บขส. จะตรึงราคาค่าโดยสารในอัตราเดิมไปจนถึงวันที่ 30 กันยายน 2565 เพื่อช่วยแบ่งเบาภาระค่าครองชีพให้กับประชาชน ตามนโยบายของกระทรวงคมนาคม รวมทั้งให้สิทธิ์ส่วนลดค่าโดยสาร 5% แก่ลูกค้าสมาชิก บขส. Card อีกด้วย
วันพฤหัสบดีที่ 30 มิถุนายน 2565
ธอส. ขยายเวลามาตรการ 17 [M17] ช่วยเหลือลูกหนี้ NPL รับความช่วยเหลือต่ออีก 1 ปี
ธนาคารอาคารสงเคราะห์ (ธอส.) ขยายมาตรการที่ 17 [M 17] ช่วยเหลือลูกหนี้สถานะ NPL หรือลูกหนี้สถานะ NPL ที่อยู่ระหว่างการใช้มาตรการช่วยเหลือของธนาคาร หรืออยู่ระหว่างปรับโครงสร้างหนี้ หรือ ลูกหนี้สถานะมีโจทก์นอก ที่ยังคงได้รับผลกระทบจากด้านรายได้จาก COVID
ธนาคารอาคารสงเคราะห์ (ธอส.) ขยายมาตรการที่ 17 [M 17] ช่วยเหลือลูกหนี้สถานะ NPL หรือ ลูกหนี้สถานะ NPL ที่อยู่ระหว่างการใช้มาตรการช่วยเหลือของธนาคาร หรืออยู่ระหว่างปรับโครงสร้างหนี้ หรือ ลูกหนี้สถานะมีโจทก์นอก ที่ยังคงได้รับผลกระทบจากด้านรายได้จาก COVID-19 ให้สามารถลดภาระค่าใช้จ่ายได้ต่อไป โดยการให้ผ่อนชำระเงินงวดต่ำ พร้อมลดอัตราดอกเบี้ยเงินกู้พิเศษ ระยะเวลา 1 ปี แบ่งเป็น เดือนที่ 1-3 ผ่อนชำระเพียงงวดละ 1,000 บาท คิดดอกเบี้ยเท่ากับ 0% ต่อปี [ตัดชำระเงินต้นทั้งหมด] เดือนที่ 4-6 คิดเงินงวดจากอัตราดอกเบี้ย 1.99% ต่อปี กรณีเงินต้นคงเหลือ 1 ล้านบาท อัตราดอกเบี้ย 1.99% ต่อปี เงินงวดจะอยู่ที่ 1,800 บาทต่อเดือน ขณะที่เดือนที่ 7-12 คิดเงินงวดจากอัตราดอกเบี้ย 3.90% ต่อปี กรณีเงินต้นคงเหลือ 1 ล้านบาท เงินงวดจะอยู่ที่ 3,500 บาท ทั้งนี้ หากลูกหนี้ชำระเกินที่ธนาคารกำหนดจะนำไปตัดดอกเบี้ยค้างชำระของลูกหนี้(ถ้ามี) ทั้งนี้ ลูกหนี้สามารถลงทะเบียนแจ้งความประสงค์เข้ามาตรการผ่าน Application : GHB ALL ตั้งแต่วันที่ 1 กรกฎาคม 2565 – วันที่ 30 ธันวาคม 2565 และส่งหลักฐานการได้รับผลกระทบทางรายได้จากการประกอบอาชีพ/ธุรกิจ/การค้า จาก COVID-19 เพื่อให้ธนาคารพิจารณา โดย Upload ผ่านทาง Application : GHB ALL กรณีที่ลูกค้าไม่มีสมาร์ทโฟนสามารถกรอกข้อมูลเพื่อลงทะเบียนแจ้งความประสงค์ได้ที่ www.ghbank.co.th สอบถามรายละเอียดเพิ่มเติมหรือติดตามข้อมูลข่าวสารของธนาคาร
วันศุกร์ที่ 25 มิถุนายน 2564
รมว.กษ. นำทัพผู้บริหาร หารือร่วมจุฬาลงกรณ์มหาวิทยาลัย
รมว.กษ. นำทัพผู้บริหาร หารือร่วมจุฬาลงกรณ์มหาวิทยาลัย จัดทำโครงการแก่งคอย Innovation District ตั้งเป้าสร้างงานและรายได้ให้ชุมชนมากกว่า 500 ล้านบาท
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์นายธนาชีรวินิจเลขานุการรัฐมนตรีว่าการกระทรวงเกษตรและสหกรณ์พร้อมด้วยผู้บริการกระทรวงเกษตรและสหกรณ์หารือร่วมกับศาสตราจารย์ดร.บัณฑิตเอื้ออาภรณ์อธิการบดีจุฬาลงกรณ์มหาวิทยาลัยณห้องประชุม202ชั้น2อาคารจามจุรี4สำนักงานอธิการบดีจุฬาลงกรณ์มหาวิทยาลัยโดยมีประเด็นหารือเกี่ยวกับการจัดทำโครงการแก่งคอยInnovation District (Agriculture, BCG & Digital)ซึ่งเป็นการประสานพลังระหว่างภาครัฐเครือข่ายมหาวิทยาลัยสำนักงานพัฒนาชุมชนจังหวัดในพื้นที่และStartupsมีเป้าหมายเพื่อสร้างงานและรายได้ให้ชุมชนมากกว่า500ล้านบาท(สนับสนุนเป้าReputation)นอกจากนี้ยังหารือถึงแนวทางการดำเนินการภาคการเกษตรด้านต่างๆอาทิSmart Farming, Smart OTOP, Digital IT Valley, Logistics HubและSmart Tourism
วันศุกร์ที่ 20 สิงหาคม 2564
รมช.มนัญญา รับหนังสือชาวประมงพื้นบ้านเสนอต่ออายุประกาศอวนจับแมงกะพรุน
รมช.มนัญญา รับหนังสือชาวประมงพื้นบ้านเสนอต่ออายุประกาศอวนจับแมงกะพรุน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ลงพื้นที่รับฟังปัญหาด้านการทำประมงจับแมงกะพรุนและรับเรื่องร้องเรียนปัญหาการทำประมงในพื้นที่อำเภอท่าใหม่ ณ จุดทำประมง อ.ท่าใหม่ จ.จันทบุรี ซึ่งชาวประมงพื้นบ้านได้ยื่นหนังสือเพื่อขอให้กระทรวงเกษตรและสหกรณ์มีคำสั่งต่ออายุประกาศ เรื่อง กำหนดเครื่องมือทำการประมง วิธีการทำการประมง และพื้นที่ทำการประมง ที่ห้ามใช้ทำการประมงในที่จับสัตว์น้ำเขตทะเลชายฝั่ง (ฉบับที่ 2) พ.ศ. 2562
สำหรับประกาศฉบับดังกล่าวเป็นการศึกษาวิจัยเกี่ยวกับรูปแบบการทำการประมงด้วยเครื่องมืออวนจับแมงกะพรุน ซึ่งเก็บรวบรวมข้อมูลจากทั้ง 2 ฝ่าย ได้แก่ ฝ่ายวิชาการของกรมประมง และจากการทำการประมงของชาวประมง จึงอนุญาตให้ใช้เครื่องมืออวนจับแมงกะพรุน ให้สามารถทำการประมงในเขตทะเลชายฝั่งได้ โดยมีผลการบังคับใช้เป็นการชั่วคราวตั้งแต่วันที่ 21 พฤศจิกายน 2562 ถึงวันที่ 31 ธันวาคม 2564 ชาวประมงพื้นบ้านจึงเสนอขอให้ต่ออายุประกาศดังกล่าว ทั้งนี้ รมช.มนัญญา ได้รับหนังสือจากชาวประมง และจะนำเสนอต่อรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) ต่อไป เพื่อเร่งดำเนินการต่ออายุในปี 2565 - 2566 จากการสอบถามข้อมูลเบื้องต้นพบว่า การวิจัยร่วมกันที่ผ่านมาเป็นไปด้วยดี ชาวประมงปฏิบัติตามกฎระเบียบอย่างเคร่งครัด ซึ่งเป็นเรื่องที่น่ายินดีที่เห็นการมีส่วนร่วมของภาครัฐและชาวประมงร่วมกันเก็บข้อมูลการทำประมงในครั้งนี้ รัฐบาลก็พร้อมให้ความช่วยเหลือพี่น้องชาวประมงอย่างเต็มที่
วันพฤหัสบดีที่ 26 พฤษภาคม 2565
ผู้ช่วยทูตฝ่ายทหาร ประจำสถานทูตสาธารณรัฐฟิลิปปินส์ เข้าเยี่ยมอำลาปลัดกระทรวงกลาโหม
วันนี้ (25 พ.ค. 65) เวลา 13.30 น. พันเอก Dean Mark F. Mamaril (ดีน มาร์ค เอฟ มามารีล) ผู้ช่วยทูตฝ่ายทหาร ประจำสถานทูตสาธารณรัฐฟิลิปปินส์ ณ กรุงเทพฯ เข้าเยี่ยมอำลา พลเอก วรเกียรติ รัตนานนท์ ปลัดกระทรวงกลาโหม ณ ห้องพระบารมีปกเกล้า ในศาลาว่าการกลาโหม
ในโอกาสครบวาระการปฏิบัติหน้าที่ โดยตลอดระยะเวลาของการดำรงตำแหน่งได้ปฏิบัติหน้าที่อย่างเต็มความสามารถ อีกทั้งมีส่วนช่วยสนับสนุน และประสานงานให้กระทรวงกลาโหม – กระทรวงกลาโหมฟิลิปปินส์ ได้ขยายความร่วมมือในทุกด้าน อาทิ ด้านเศรษฐกิจ สังคม วัฒนธรรม และได้มีการแลกเปลี่ยนเยือนของผู้บังคับบัญชาระดับสูง เพื่อสานต่อความร่วมมือด้านอุตสาหกรรมป้องกันประเทศ
นอกจากนี้ยังได้ร่วมหารือและทำความรู้จักกับพันเอก Roderick T. Garcia (โรเดริก ที การ์เซีย) ผู้ช่วยทูตฝ่ายทหาร ประจำสถานทูตสาธารณรัฐฟิลิปปินส์ ณ กรุงเทพฯ (ท่านใหม่) นับว่าเป็นประโยชน์ต่อแนวทางการขับเคลื่อนความร่วมมือ และความสัมพันธ์ระหว่างกัน และเป็นโอกาสอันดีที่จะได้แสดงความขอบคุณสำหรับการให้ความช่วยเหลือมาโดยตลอด รวมทั้งสานต่อความร่วมมือระหว่างหน่วยงานของทั้งสองประเทศต่อไป
วันอังคารที่ 14 กันยายน 2564
การรถไฟแห่งประเทศไทย เพิ่มการให้บริการเดินขบวนรถเชิงสังคม 20 ขบวน รองรับการเดินทางของประชาชน ตามแนวทางการผ่อนปรนมาตรการเฝ้าระวังการแพร่ระบาดเชื้อไวรัสโควิด เริ่ม 15 กันยายน 2564
การรถไฟแห่งประเทศไทยเปิดเดินขบวนรถเชิงสังคม ให้บริการเพิ่มเติมจำนวน 20 ขบวน และปรับเปลี่ยนสถานีต้นทางปลายทางของขบวนรถในบางขบวนใหม่ เพื่อรองรับแนวทางการผ่อนปรนมาตรการ และความต้องการเดินทางของผู้ใช้บริการ เริ่มตั้งแต่วันที่ 15 ก.ย. 64
นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้พิจารณาผ่อนคลายมาตรการเฝ้าระวังการแพร่ระบาดโรคติดเชื้อไวรัส COVID-19 ในจังหวัดพื้นที่ควบคุมสูงสุดและเข้มงวด (สีแดงเข้ม) รฟท. จึงได้พิจารณาเปิดเดินขบวนรถเชิงสังคม ให้บริการเพิ่มเติมจำนวน 20 ขบวน และปรับเปลี่ยนสถานีต้นทางปลายทางของขบวนรถในบางขบวนใหม่ เพื่อรองรับแนวทางการผ่อนปรนมาตรการ และความต้องการเดินทางของผู้ใช้บริการรถไฟในเส้นทางต่าง ๆ เริ่มตั้งแต่วันที่ 15 กันยายน 2564 เป็นต้นไป ดังนี้
สายเหนือ 4 ขบวน
- ขบวนรถธรรมดาที่ 211/212 กรุงเทพ-ตะพานหิน-กรุงเทพ
- ขบวนรถชานเมืองที่ 317/318 กรุงเทพ-ลพบุรี-กรุงเทพ
สายตะวันออกเฉียงเหนือ 4 ขบวน
- ขบวนรถธรรมดาที่ 233/234 กรุงเทพ - สุรินทร์ - กรุงเทพ ปรับเปลี่ยนต้นทาง
ปลายทางเป็น นครราชสีมา - สุรินทร์ - นครราชสีมา
- ขบวนรถท้องถิ่นที่ 433/434 ชุมทางแก่งคอย - ชุมทางบัวใหญ่ - ชุมทางแก่งคอย
สายใต้ 4 ขบวน
- ขบวนรถธรรมดาที่ 261/262 กรุงเทพ - หัวหิน - กรุงเทพ
- ขบวนรถท้องถิ่นที่ 463/464 พัทลุง - สุไหงโกลก - พัทลุง
สายตะวันออก 4 ขบวน
- ขบวนรถธรรมดาที่ 277/278 กรุงเทพ - กบินทร์บุรี-กรุงเทพ
- ขบวนรถธรรมดาที่ 279/280 กรุงเทพ – ด่านพรหมแดนบ้านคลองลึก - กรุงเทพ
ปรับเปลี่ยนต้นทางปลายทางเป็น กรุงเทพ - อรัญประเทศ - กรุงเทพ
สายแม่กลอง 4 ขบวน
- ขบวนรถท้องถิ่นที่ 4380/4383 แม่กลอง - บ้านแหลม - แม่กลอง
- ขบวนรถท้องถิ่นที่ 4386/4387 แม่กลอง - บ้านแหลม - แม่กลอง
ทั้งนี้ ในการปรับการให้บริการเดินรถในครั้งนี้ การรถไฟฯ ได้คำนึงถึงการอำนวยความสะดวกในการให้บริการแก่ประชาชน ควบคู่กับมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ทั้งในขบวนรถโดยสาร สถานีรถไฟทั่วประเทศ ตามนโยบายของกระทรวงคมนาคม และกระทรวงสาธารณสุขอย่างเคร่งครัด โดยได้กำหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดเวลา การสแกนแอปพลิเคชัน ไทยชนะ ก่อนและหลังใช้บริการ
อย่างไรก็ตม หากผู้โดยสารไม่สามารถใช้แอปพลิเคชันไทยชนะ ให้กรอกข้อมูลการเดินทางแทน พร้อมกับต้องกรอกข้อมูลเดินทางข้ามจังหวัด-ข้ามเขตผ่านเว็บไซต์ “หยุดเชื้อ เพื่อชาติ” https://covid-19.in.th/ ในพื้นที่ควบคุมสูงสุดและเข้มงวด เพื่อให้เกิดความปลอดภัย และลดความเสี่ยงจากการแพร่ระบาดของไวรัสโควิด-19 สำหรับประชาชนที่ต้องการเดินทาง สามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
วันศุกร์ที่ 5 พฤศจิกายน 2564
ดีอีเอสเตือนอย่าหลงเชื่อเว็บไซต์ปลอม www.thailandpass.org เป็นเว็บไซต์ของรัฐ เพื่อลงทะเบียนแจ้งการเดินทางเข้าประเทศไทย
ดีอีเอสเตือนอย่าหลงเชื่อเว็บไซต์ปลอม www.thailandpass.org เป็นเว็บไซต์ของรัฐ เพื่อลงทะเบียนแจ้งการเดินทางเข้าประเทศไทย
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่า ตามที่ปรากฏ เว็บไซต์ www.thailandpass.org เป็นเว็บไซต์ของรัฐ เพื่อลงทะเบียนแจ้งการเดินทางเข้าประเทศไทย ทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับทางกรมสารนิเทศ กระทรวงการต่างประเทศ พบว่าประเด็นดังกล่าวนั้น เป็นข้อมูลเท็จ
กรณีที่ปรากฏเว็บไซต์ www.thailandpass.org โดยระบุว่าเป็นระบบลงทะเบียนแจ้งการเดินทางเข้าประเทศไทยนั้น ทางกรมสารนิเทศ กระทรวงการต่างประเทศ ได้ตรวจสอบและชี้แจงว่า เว็บไซต์ดังกล่าวเป็นเว็บปลอมที่ไม่ได้มาจากหน่วยงานรัฐแต่อย่างใด โดยเว็บไซต์ Thailand Pass ของจริง ที่ได้มีการเปิดให้ลงทะเบียนเดินทางเข้าประเทศไทยเพื่อทดแทนระบบ COE นั้น คือเว็บไซต์ tp.Consular.go.th ซึ่งเปิดใช้งานตั้งแต่วันที่ 1 พฤศจิกายน 2564 เวลา 09.00 น.เป็นต้นมา
กระทรวงการต่างประเทศได้รับการสนับสนุนจากสำนักงานพัฒนารัฐบาลดิจิทัล (สพร.) อย่างต่อเนื่องและใกล้ชิดเพื่อพัฒนาดูแลความเรียบร้อยของการเปิดใช้งานระบบ โดยในช่วงแรกนี้ได้รับรายงานปัญหาขัดข้องบ้าง ซึ่งหน่วยงานที่เกี่ยวข้องได้เข้าไปดูแลแก้ไขอย่างใกล้ชิดแล้ว รวมทั้งได้รวบรวมปัญหาและข้อห่วงกังวลต่างๆ ของผู้ใช้งาน เพื่อนํามาปรับปรุงระบบต่อไป โดยจะมีการปรับปรุงเว็บไซต์ Thailand Pass ที่รองรับกับการใช้งานกับโทรศัพท์มือถือ
นอกจากนี้ กรมสารนิเทศและกรมการกงสุล กระทรวงการต่างประเทศยังได้ประชาสัมพันธ์ถึงขั้นตอน หลักเกณฑ์ต่างๆ เกี่ยวกับระบบ Thailand Pass ให้กับสาธารณชนทราบมาอย่างต่อเนื่อง รวมทั้งทําอินโฟกราฟิก และรวบรวมคําถามที่พบบ่อย (FAQs) เป็นภาษาไทยและอังกฤษ ซึ่งสามารถติดตามได้ทางเว็บไซต์ รวมทั้งโซเชียลมีเดียช่องทางต่างๆ ของกระทรวงการต่างประเทศ กรมการกงสุลและเครือข่ายสื่อมวลชน อย่างแพร่หลายอีกด้วย ดังรายละเอียดปรากฏตาม https://www.matichon.co.th/foreign/news_3021396
เมื่อวันที่ 29 ตุลาคม 2564 กรมสารนิเทศ กระทรวงการต่างประเทศได้จัดการ แถลงข่าวรอบพิเศษ “Thailand Pass กับการเดินทางเข้าประเทศไทยภายหลังการเปิดประเทศ” (ภาษาไทยและภาษาอังกฤษ) โดยมี ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล (สพร.) และนายจาตุรนต์ ไชยะคํา รองอธิบดีกรมการกงสุล เป็นวิทยากร และดําเนินรายการโดย นายธานี แสงรัตน์ อธิบดีกรมสารนิเทศและโฆษกกระทรวงการต่างประเทศ ดังรายละเอียดปรากฏตาม https://www.facebook.com/ThaiMFA/videos/600211591016052/
ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ และเพื่อให้ประชาชนได้รับข้อมูลข่าวสารจาก กรมสารนิเทศ กระทรวงการต่างประเทศ สามารถติดตามได้ที่ www.mfa.go.th หรือโทร 02 2035000 ทั้งนี้ ประชาชนสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87 ได้ตลอด 24 ชั่วโมง
******************
วันจันทร์ที่ 6 มิถุนายน 2565
โฆษกรัฐบาลเผยนายกฯ ชื่นชมวอลเลย์บอลหญิงทีมชาติไทยทำผลงานดีเยี่ยมในการแข่งขันรายการ Volleyball Nations League 2022
สร้างประวัติศาสตร์ชนะทีมชาติจีนได้ในรอบ 9 ปี มอบความสุขให้คนไทยทั้งประเทศ
วันนี้ (6 มิ.ย. 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมนักกีฬาวอลเลย์บอลหญิงทีมชาติไทยที่ทำผลงานได้อย่างดีเยี่ยม สร้างความสุข และรอยยิ้มให้ชาวไทย โดยทีมชาติไทยเอาชนะวอลเลย์บอลหญิงทีมชาติจีน ทีมอันดับ 2 ของโลก และอันดับ 1 ของเอเชีย สร้างประวัติศาสตร์ชนะทีมชาติจีนได้ในรอบ 9 ปี นับตั้งแต่การแข่งขันชิงแชมป์เอเชียรอบรองชนะเลิศที่จังหวัดนครราชสีมาปี 2556
โฆษกประจำสำนักนายกรัฐมนตรีกล่าวว่า นักกีฬาวอลเลย์บอลหญิงทีมชาติไทยซึ่งเข้าร่วมการแข่งขันวอลเลย์บอลหญิงเนชั่นส์ลีก 2022 หรือ VNL 2022 (FIVB Volleyball Women's Nations League 2022) ในสัปดาห์แรก ณ กรุงอังการา ประเทศตุรเคีย (Türkiye) สามารถทำผลงานได้น่าประทับใจ โดยในนัดแรก เอาชนะบัลแกเรีย 3 ต่อ 0 เซต และในนัดที่สอง ชนะเซอร์เบีย 3 ต่อ 2 เซต ก่อนในนัดที่สามจะมาแพ้เบลเยี่ยม 2 ต่อ 3 เซต แต่ทีมไทยก็ไม่เสียกำลังใจ จนทำผลงานได้อย่างยอดเยี่ยม ในนัดล่าสุดซึ่งพบจีน อันดับ 2 ของโลก และยังไม่เคยแพ้ชาติใดในสัปดาห์แรก ซึ่งวอลเลย์บอลหญิงทีมชาติไทยกลับสามารถเอาชนะได้ 3 ต่อ 2 เซต ทำให้ในสัปดาห์แรกของการแข่งขัน ไทยเก็บชัยชนะเป็นนัดที่ 3 จาก 4 นัด ส่งผลให้ทีมชาติไทยซึ่งก่อนเริ่มการแข่งขัน VNL 2022 อยู่ที่อันดับ 19 ของโลก ขยับขึ้นมาอยู่อันดับที่ 14 ของโลกในปัจจุบัน
“นายกรัฐมนตรีชื่นชมนักกีฬาวอลเลย์บอลหญิงทีมชาติไทยและทีมงานที่สามารถสร้างความประทับใจ และมอบความสุขให้คนไทยทั้งประเทศมาโดยเสมอ ซึ่งไม่ว่าผลการแข่งขันจะเป็นอย่างไร วอลเลย์บอลหญิงทีมชาติไทยก็สามารถแสดงศักยภาพและความสามารถให้คนไทยและทั่วโลกได้เห็นมาตลอด นอกจากนี้ นายกรัฐมนตรียังมอบกำลังใจไปให้ทัดดาว นึกแจ้ง นักกีฬาวอลเลย์บอลหญิงทีมชาติไทย ซึ่งเกิดอุบัติเหตุและบาดเจ็บขณะทำการแข่งขันกับเบลเยี่ยม ให้รักษาอาการให้หายได้โดยเร็ว พร้อมฝากแรงเชียร์สำหรับนัดต่อ ๆ ไป ซึ่งวอลเลย์บอลหญิงทีมชาติไทย จะแข่งขันต่อในสัปดาห์ที่ 2 ที่เมืองเกซอน ซิตี้ ประเทศฟิลิปปินส์ ระหว่างวันที่ 14-19 มิถุนายน 2565” นายธนกรฯ กล่าว
วันพฤหัสบดีที่ 19 พฤษภาคม 2565
เช็กเลย! พื้นที่เสี่ยงน้ำหลาก – น้ำท่วมฉับพลัน เฝ้าระวังใกล้ชิด19 - 25 พ.ค. นี้
.....
กรมชลประทาน ติดตามสภาวะอากาศจากการคาดการณ์สภาพอากาศของกรมอุตุนิยมวิทยา พบว่าในช่วงวันที่ 19 - 23 พ.ค. 65 มรสุมตะวันตกเฉียงใต้ที่พัดปกคลุมประเทศไทยมีกำลังแรงขึ้น ทำให้มีฝนเพิ่มขึ้นและมีฝนตกหนักบางแห่งบริเวณภาคเหนือ ภาคตะวันออกเฉียงเหนือ ภาคกลางด้านตะวันตก ภาคตะวันออก และภาคใต้ฝั่งตะวันตก
.
ทั้งนี้ กองอำนวยการน้ำแห่งชาติ ได้ประเมินสถานการณ์น้ำจากฝน พบว่าปริมาณฝนตกสะสมต่อเนื่องอาจส่งผลให้ เกิดน้ำหลากและน้ำท่วมฉับพลัน รวมทั้งทำให้พื้นที่ ที่มีน้ำท่วมขังอยู่เดิมมีแนวโน้มระดับน้ำเพิ่มขึ้น จึงขอให้ เฝ้าระวังพื้นที่เสี่ยงอุทกภัย ในช่วงวันที่ 19 - 25 พ.ค. 65 ดังนี้
.
• ภาคเหนือ ได้แก่ แม่ฮ่องสอน เชียงราย เชียงใหม่ ลำพูน ลำปาง แพร่ น่าน ตาก อุตรดิตถ์ กำแพงเพชร พิษณุโลก เพชรบูรณ์ นครสวรรค์ และอุทัยธานี
• ภาคตะวันออกเฉียงเหนือ ได้แก่ นครราชสีมา ชัยภูมิ บึงกาฬ หนองคาย อุดรธานี สกลนคร และนครพนม
• ภาคกลาง ได้แก่ กาญจนบุรี ราชบุรี เพชรบุรี กรุงเทพมหานคร และปริมณฑล
• ภาคตะวันออก ได้แก่ สระแก้ว ปราจีนบุรี นครนายก ระยอง จันทบุรี และตราด
• ภาคใต้ ได้แก่ ระนอง พังงา และภูเก็ต
.
ขณะเดียวกัน ได้ประสานแจ้งโครงการชลประทานในพื้นที่ เฝ้าระวังพื้นที่ที่มีฝนตกสะสมมากกว่า 90 มิลลิเมตร ในช่วงเวลา 24 ชั่วโมง รวมทั้งพื้นที่จุดเสี่ยงที่เคยเกิดน้ำท่วมขังอยู่เป็นประจำ และตรวจสอบความมั่นคงแข็งแรงของอ่างเก็บน้ำ กำจัดสิ่งกีดขวางทางน้ำ และแจ้งเตือนสถานการณ์น้ำให้ประชาชนรับทราบอย่างต่อเนื่อง
#ไทยคู่ฟ้า #ร่วมต้านโควิด19
-------------------
วันอังคารที่ 11 มกราคม 2565
The cabinet met on January 4, 2022
The cabinet met on January 4, 2022. Some of the resolutions are as follows:
Title:Integrity and Transparency Assessment(ITA) Report for FY2021
The cabinet acknowledged the report onIntegrity and Transparency Assessment (ITA) for FY2021, as proposed by theNational Anti-Corruption Commission(NACC).
Gist
National Anti-Corruption Commission(NACC)reported that1,331,588government officials/civil servants from 8,300 public agencies have participated in the ITA process, which was conducted via the website:http://itas.nacc.go.th(ITASsystem) during February 1- July 31, 2021.
According to theNational Anti-Corruption Commission(NACC) report onIntegrity and Transparency Assessment (ITA) for FY2021,the nation’s average scoreis 81.25(B level), an increase of 13.35 from last year.There are 4,146 agencies(49.95%)that have passed the target score for anti-corruption and malfeasancein accordance with the National Strategy, an increase of 36.76% from last year.
Title:Thailand’s nomination as host ofWorld Heritage Committee’s 46th session
The cabinet approved in principleThailand’s nomination as host of World Heritage Committee’s 46th session, and assigned Ministry of Natural Resources and Environment (Office ofNatural Resources and Environmental Policy and Planning) to work together with other concerned agencies to draft the TOR and other related detail, as well as budget estimation,to be submitted to the cabinet for approval before submitting the nomination toUNESCO World Heritage Centre. This is as proposed byMinistry of Natural Resources and Environment.
TheWorld Heritage Committeenormally meets every June-July each year. Decision on the hosting of theWorld Heritage Committee’s 46th sessionwill be made during the 45thsession to be held on June 19-30, 2022 inKazan, the Russian Federation.
Title:Request for budget forThailand’s nomination to hostSpecialisedExpoin Phuket under name: “EXPO 2028 – Phuket, Thailand”
The cabinet approved the budget framework at the amount of4,180,000,000Baht for Ministry of Public Health’s nomination to host theSpecialisedExpo in Phuket under name: “EXPO 2028 – Phuket, Thailand”.
Gist
The implementation phase for Thailand’s nomination of theSpecialisedExpo in Phuketis as follows:
2021:​​Candidature phase
2022-2023:​Project Examination Phaseby the Bureau International des Expositions (BIE)
2024:​​Recognition Phase
2025–2029:​Implementation Phase​
Thailand’s nomination of theSpecialisedExpo in Phuketis aimed to uplift Phuket as world-class healthcare tourism. The theme is set as “Future of Life - Living in Harmony, Sharing Prosperity”, with the sub-themes onLife and Well-Being,Human-Nature, andMutualProsperity.
วันเสาร์ที่ 5 มีนาคม 2565
นายกฯ ติดตามสถานการณ์การช่วยเหลือชาวไทยในยูเครนอย่างต่อเนื่อง พร้อมชื่นชมมิตรไมตรีในการทำงานของเจ้าหน้าที่ไทยที่มีต่อเพื่อนบ้านอาเซียนในการช่วยอพยพชาวฟิลิปปินส์และชาวสิงคโปร์ออกจากยูเครน
​นายกฯ ติดตามสถานการณ์การช่วยเหลือชาวไทยในยูเครนอย่างต่อเนื่อง พร้อมชื่นชมมิตรไมตรีในการทำงานของเจ้าหน้าที่ไทยที่มีต่อเพื่อนบ้านอาเซียนในการช่วยอพยพชาวฟิลิปปินส์และชาวสิงคโปร์ออกจากยูเครน
วันที่ 5 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบสถานการณ์การช่วยเหลือชาวไทยในยูเครนอย่างต่อเนื่อง โดยชื่นชมและขอบคุณการปฏิบัติหน้าที่ของเจ้าหน้าที่ทุกฝ่ายที่มีมาอย่างต่อเนื่องแม้สถานการณ์ในยูเครนจะยังคงตึงเครียด
โฆษกรัฐบาลกล่าวว่า ขณะนี้ คนไทยจากยูเครนชุดที่ 4 จำนวน 16 คน ออกเดินทางจากประเทศโรมาเนีย และคนไทยชุดที่ 5 จำนวน 45 คนออกเดินทางจากประเทศโปแลนด์แล้ว และมีกำหนดเดินทางถึงกรุงเทพฯ ในวันนี้ (5 มีนาคม 2565) โดยความร่วมมือของสถานเอกอัครราชทูต ณ กรุงบูคาเรสต์ ประเทศโรมาเนีย สถานเอกอัครราชทูต ณ กรุงเบิร์น ประเทศสวิตเซอร์แลนด์ และสถานกงสุลใหญ่ ณ เมืองดูไบ สหรัฐอาหรับเอมิเรตส์ นอกจากนี้ ยังมีคนไทยจำนวนหนึ่งซึ่ง สถานเอกอัครราชทูตต่างๆ ได้ให้การช่วยเหลือแล้ว และเตรียมเดินทางกลับประเทศไทยในวันที่ 6 มีนาคม 2565 ด้วยเช่นกัน
ในการนี้ ไทยได้ให้ความร่วมมือแก่สถานเอกอัครราชทูตฟิลิปปินส์ประจำประเทศโปแลนด์ ในการอพยพชาวฟิลิปปินส์ จำนวน 15 คน ออกจากประเทศยูเครนไปยังกรุงวอร์ซอเมื่อวันที่ 2 มีนาคม 2565 และให้ความร่วมมือแก่สถานเอกอัครราชทูตสิงคโปร์ประจำประเทศเยอรมนีในการอพยพชาวสิงคโปร์ จำนวน 2 คน (เป็นแม่และเด็กทารก) ออกจากเมืองโอเดซาไปยังประเทศโรมาเนียอีกด้วย
“นายกรัฐมนตรีขอบคุณ และให้กำลังใจทุกภาคส่วนที่ร่วมกันปฏิบัติการช่วยเหลือพี่น้องชาวไทยในยูเครนอย่างรวดเร็ว เป็นการทำงานอย่างเร่งด่วนในช่วงสถานณการณ์ตึงเครียด พร้อมชื่นชมน้ำใจ และมิตรไมตรีคนไทยที่มีให้แกเพื่อนบ้านใกล้ชิดสมาชิกอาเซียนอย่างฟิลิปปินส์และสิงคโปร์ในยามประสบกับความยากลำบาก” นายธนกรฯ กล่าว
วันอังคารที่ 23 พฤศจิกายน 2564
กรมเจ้าท่า กระทรวงคมนาคม อบรมเข้มการตรวจควบคุมเรือไทย (Flag State Supplementary Survey) รองรับการตรวจประเมินจาก IMO
...
วันที่ 22 พฤศจิกายน 2564 นายพิชัย แสงไฟ ผู้อำนวยการสำนักมาตรฐานเรือ กรมเจ้าท่า กระทรวงคมนาคม เป็นประธานกล่าวเปิดการฝึกอบรมการตรวจควบคุมเรือไทย (Flag State Supplementary Survey ณ ห้องประชุมวิสูตรสาคร ชั้น 4 อาคาร 162 ปี กรมเจ้าท่า เป็นเจ้าพนักงานตรวจเรือจากส่วนกลาง และในส่วนภูมิภาคเข้าร่วมอบรมผ่านระบบ Video conference ระหว่างวันที่ 22 - 26 พฤศจิกายน 2564
ตามที่กรมเจ้าท่า ได้มีการจำลองการตรวจประเมินแบบเสมือนจริง (Explanatory Mock Audit ระหว่างวันที่ 15 กุมภาพันธ์ 2564 ถึงวันที่ 30 มีนาคม 2564 โดยผลการตรวจสอบพบรายการสิ่งที่ไม่เป็นไปตามข้อกำหนด ข้อที่ 8 ซึ่งให้จัดทำคำสั่งกรมเจ้าท่า สำหรับโปรแกรมการตรวจเรือเพิ่มเติม (supplementary survey) ในการนี้สำนักมาตรฐานเรือ ได้มีคำสั่งสำนักมาตรฐานเรือที่ 24/2564 ลงวันที่ 17 กุมภาพันธ์ 2564 โดยแต่งตั้งคณะทำงานติดตามงานและประสานงานเพื่อรองรับการตรวจสอบประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme, IMSAS) ของสำนักมาตรฐานเรือ เพื่อจัดทำข้อบังคับ ประกาศ ระเบียบ คำสั่ง คู่มือการปฏิบัติ เอกสารระบบคุณภาพที่เกี่ยวข้องกับการดำเนินการเพื่อรองรับการตรวจประเมินจากองค์การทางทะเลระหว่างประเทศ รวบรวมข้อมูลประสานงานกับหน่วยงานหรือคณะทำงานที่เกี่ยวข้อง
มีการเชิญผู้แทนหน่วยงานภายในและภายนอกที่เกี่ยวข้องร่วมประชุมฯ พร้อมจัดทำรายงานความก้าวหน้า สรุปผลการดำเนินงานของคณะทำงานฯ ต่อผู้อำนวยการสำนักมาตรฐานเรือ เพื่อให้การตรวจประเมินจากองค์การทางทะเลระหว่างประเทศเป็นไปด้วยความเรียบร้อย
กรมเจ้าท่า โดยสำนักมาตรฐานเรือ ได้ออกระเบียบกรมเจ้าท่าว่าด้วยการตรวจควบคุมเรือไทย (Flag State Supplementary Survey) ประเภทเรือกลเดินทะเลระหว่างประเทศและเรือกลเดินทะเลใกล้ฝั่ง พ.ศ. 2564 ลงวันที่ 7 พฤษภาคม 2564 เพื่อใช้ในการดำเนินการให้เป็นไปตามหน้าที่และความรับผิดชอบตามที่กำหนดไว้ในกฎข้อบังคับ ขั้นตอน และวิธีปฏิบัติระหว่างประเทศภายใต้อนุสัญญาและตราสารข้อบังคับต่างๆ ที่ประเทศไทยเป็นภาคี ทั้งนี้ โครงการฝึกอบรมการตรวจควบคุมเรือไทย (Flag State Supplementary Survey) มีวัตถุประสงค์มุ่งเน้นให้เจ้าพนักงานตรวจเรือสามารถปฏิบัติหน้าที่ได้อย่างถูกต้องและเป็นมาตรฐานเดียวกัน กรมเจ้าท่าโดยสำนักมาตรฐานเรือ ให้ความสำคัญในการตรวจสอบควบคุมเรือไทย พร้อมกำกับดูแลมาตรฐานของเรือ มาตรฐานอุปกรณ์ประจำเรือ มาตรฐานคนประจำเรือและสภาพเรือ ให้ถูกต้องและเป็นไปตามกฎหมายภายในของกรมเจ้าท่าและมาตรฐานสากลต่อไป